SKE ยันหนักแน่นผบห.ถือหุ้นครบ โบ้ย “มือมืด” สาดทิ้งท้ายตลาดฯ ฉุดราคาดิ่ง 22%
SKE ยันหนักแน่นผบห.ถือหุ้นครบ โบ้ย “มือมืด” สาดทิ้งท้ายตลาดฯ ฉุดราคาดิ่ง 22% โดยมาปิดตลาดที่ 1.40 บาท ลบ 0.39 บาท หรือ 21.79% สูงสุดที่ 1.82 บาท ต่ำสุดที่ 1.40 บาท ด้วยมูลค่าซื้อขาย 35.83 ล้านบาท 
13 ก.พ. 2561

ผู้สื่อข่าวรายงานว่า วันนี้ (13 ก.พ.2561 ) ราคาหุ้นบริษัท สากล เอนเนอยี จำกัด (มหาชน) หรือ SKE ปรับตัวลดลงอย่างหนักโดยมาปิดตลาดที่ 1.40 บาท ลบ 0.39 บาท หรือ 21.79% สูงสุดที่ 1.82 บาท ต่ำสุดที่ 1.40 บาท ด้วยมูลค่าซื้อขาย 35.83 ล้านบาท ต่ำกว่าราคา IPO ซึ่งอยู่ที่ 1.80 บาท ถึง  28.57%

โดยจากการตรวจสอบข้อมูลของ “ข่าวหุ้นธุรกิจออนไลน์” พบว่า ณ เวลา 16.29 น. ราคาหุ้นอยู่ที่ระดับ 1.73 บาท ต่อมาเมื่อเวลาประมาณ 16.35 น. มีการขายหุ้นออกมาถึง 4 ล้านหุ้นในช่วงปิดตลาด ส่งผลให้ราคาหุ้นปรับตัวลดลงมาปิดที่ 1.40 บาท
ทั้งนี้แหล่งข่าวรายหนึ่งได้เปิดเผยกับ “ผู้สื่อข่าว” ว่า การที่ราคาหุ้นปรับตัวลดลงอย่างหนักวันนี้อาจเป็นการขายหุ้นของนักลงทุนที่ทำรายการขายในส่วนของจำนวนหุ้นผิดพลาดในช่วงท้ายตลาด
นอกจากนี้ได้ติดต่อสอบถามไปยังผู้บริหารของ SKE โดยผู้บริหารยืนยันว่าไม่ได้ทำการขายหุ้นออกมาอย่างแน่นอน ขณะที่ยังไม่มีแผนในการขายหุ้นออกมาแต่อย่างใด
ด้านผลประกอบการของบริษัทงวดปี 2560 มีแนวโน้มที่จะออกมาดี โดยคาดว่าไตรมาส 4/60 จะเป็นไตรมาสที่มีกำไรเติบโตดีที่สุด
สำหรับโครงสร้างผู้ถือหุ้นใหญ่อันดับที่ 1-10 ของ SKE มีดังนี้
(ภาพรวมข้อมูลผู้ถือหุ้น ณ วันที่ 17/11/2560)